На основу Решења стечајног судије Привредног суда у Београду, број предмета 27.Ст.2671/2010 од 13.12.2010. године, а у складу са чл. 131, 132. и 133. Закона о стечају („*Сл. гласник РС*” бр. 104/2009), одлуком Одбора поверилаца од 07.12.2011.године и Националним стандардом бр. 5 о начину и поступку уновчења имовине стечајног дужника („*Сл. гласник РС*“ бр. 13/2010) стечајни управник стечајног дужника

 **„АГРОХЕМИЈА“ д.о.о. у стечају**

 **из Београда, ул. Бранкова бр.13-15**

**оглашава**

**ПРОДАЈУ ИМОВИНЕ ЈАВНИМ ПРИКУПЉАЊЕМ ПОНУДА**

Предмет продаје је имовина коју чини :

|  |  |  |
| --- | --- | --- |
| **Назив објекта, адреса** | **Процењена вредност без ПДВ-а (дин.)** | **Износ депозита у динарима без ПДВ-а (дин.)** |
| **Пословни простор у стамбено-пословној згради у Београду,** ул.Бранкова бр.13-15, к.п. 3315 КО Савски венац, а који се састоји од:* - Приземље: локал – пословни простор, канцеларије, магацинска просторија, мокри чвор и ходник са делом степеништа
* - I спрат: канцеларије, мокри чвор и ходник са делом степеништа

 Све укупне површине 537 m2, са независним улазом у односу на стамбено-пословну зграду. | 74.836.954,00 | 14.967.390,80 |

(*Напомена: Списак целокупне имовине стечајног дужника, као и статус исте, детаљно је приказан у Продајној документацији)*

Процењенa вредност ниje минимално прихватљивa вредност, нити je на ма који други начин обавезујућa или опредељујућa за понуђача приликом одређивања висине понуде.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **100.000,00 динара.** Профактура се може преузети сваког радног дана у периоду од 9h до 15h часова у просторијама стечајног дужника, на адреси Београд – Устаничка бр. 128А, на трећем спрату лево са степеништа. Рок за откуп продајне документације је 09.10.2015.године.
2. уплате **депозит** у износу **14.967.390,80 динара**, на рачун депозита Привредног суда у Београду број 840-298802-02 или положе неопозиву првокласну банкарску гаранцију наплативу на први позив, најкасније **3 дана** пре одржавања продаје (рок за уплату депозита је **13.10.2015.године.)**. У случају да се као депозит положи првокласна банкарска гаранција, оригинал исте се, ради провере, мора доставити искључиво лично стечајном управнику, Београд, Устаничка бр. 128А, трећи спрат, најкасније 13.10.2015.године до 16.00 часова по београдском времену (GMT+1). Банкарска гаранција мора имати **рок важења до 12.11.2015.године**. У обзир ће се узети само банкарске гаранције које пристигну на назначену адресу у назначено време.
3. потпишу Изјаву о губитку права на враћање депозита. Изјава чини саставни део продајне документације.

Имовина стечајног дужника се купује у виђеном стању. Имовина стечајног дужника се може разгледати након откупа продајне документације, сваким радним даном од 8:00 до 15:00 часова, а најкасније до 09.10.2015. године7 уз претходну најаву стечајном управнику.

Стечајном управнику се **најкасније 3 дана** пре одржавања продаје, односно најкасније до **13.10.2015. године**, доставља: Пријава за учешће на јавном прикупљању понуда са изјавом о губитку права на повраћај депозита, потписанe лично или од стране овлашћеног лица, са доказoм да је у питању овлашћено лице, копија банкарске гаранције или фотокопија доказа о уплати депозита. Учесник који предаје пријаву за правно лице, стечајном управнику доставља и извод из регистрације АПР-а и ОП образац, у случају конзорцијума, поред напред наведених доказа за сваког члана, доставља се и фотокопијa уговора о конзорцијуму и фотокопијa овлашћења за заступање конзорцијума.

**Понуде се достављају искључиво лично - директно стечајном управнику, најкасније до 16.10.2015. године до 11:45 часова, на адресу ул.** **Устаничка бр.128А, трећи спрат, Београд.**

Прихватају се искључиво понуде у **запечаћеним / затвореним ковертама са назнаком на коверти** **''Понуда- НЕ ОТВАРАТИ -продаја имовине стечајног дужника „АГРОХЕМИЈА“ д.о.о. у стечају, Београд - Пословни простор у стамбено-пословној згради у Београду, ул.Бранкова бр.13-15, к.п. 3315 КО Савски венац ''**. **Понуде које не стигну у прописаном року и на означену адресу, које не садрже јасно одређен износ или се позивају на неку другу понуду или на услове који нису у огласу и продајној документацији су неважеће и неће се узимати у разматрање.**

**Запечаћена / затворена коверта са понудом треба да садржи:**

- пријаву за учешће на јавном прикупљању понуда потписану лично или од стране овлашћеног лица, и доказ да је у питању овлашћено лице,

- безусловну понуду, уз навођење јасно одређеног износа на који понуда гласи;

- копију банкарске гаранције или доказ о уплати депозита,

- потписанu изјава о губитку права на повраћај депозита

- оригинал пуномоћја овереног пред судом за заступање на јавном отварању писмених понуда, ако отварању присуствује овлашћени представник.

За правна лица, поред наведених доказа доставља се и: извод из регистрације АПР-а и ОП образац, у случају конзорцијума поред напред наведених доказа, доставља се и оригинал уговора о конзорцијуму и оригинал овлашћења за заступање конзорцијума.

Стечајни управник на свакој коверти уписује тачно време пријема понуде и издаје потврду потенцијалном купцу о пријему. Усмене понуде стечајни управник не узима у разматрање.

Јавно отварање понуда одржаће се дана **16.10.2015. године у 12:00 часова** на адреси **Београд, улица Устаничка број 128А, трећи спрат**, у присуству Комисије формиране одлуком стечајног управника и уз присуство представника свих понуђача. Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи и **оригинал пуномоћја (овереног пред судом)** за заступање на јавном отварању писмених понуда.

**Позивају се чланови Одбора поверилаца да присусутвују отварању понуда.**

Стечајни управник отвара понуде тако што:

1. чита правила отварања писмених понуда,
2. отвара писмене понуде,
3. уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту, односно приложеној копији банкарске гаранције,
4. одржава ред на јавном отварању понуда,
5. потписује записник.

**У складу са Националним стандардом број 5, стечајни управник је дужан да ако највиша достављена понуда износи мање од 50 % процењене вредности, пре прихватања такве понуде затражи сагласност Одбора поверилаца.**

Стечајни управник ће у року од 15 дана од дана отварања понуда, свим понуђачима који су поднели понуде послати обавештење о проглашеном најуспешнијем понуђачу и висини прихваћене понуде. Купопродајни уговор се потписује у **року од 3 радна дана** од проглашења најуспешнијег понуђача, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **8 дана** од дана потписивања Уговора. Тек након уплате купопродајне цене и добијања потврде од стране стечајног дужника о извршеној уплати у целости, исти стиче право својине над предметом продаје.

Свако лице које је стекло право на учешће у складу са условина прописаним овим огласом, губи право на депозит у складу са Изјавом о губитку права на враћање депозита.

Стечајни управник ће без одлагања вратити положени депозит/банкарску гаранцију сваком понуђачу чија понуда буде одбијена у року од 3 радна дана од проглашења најуспешнијег понуђача.

**Порези се додају на постигнуту купопродајну цену и падају на терет купца.**

Особа за контакт - овлашћено лице: стечајни управник Мирко Боровчанин, контакт телефони: 011/3475-666